বৰপেটা জিলাৰ কলগাছিয়া আৰক্ষী থানাৰ অন্তৰ্গত তথা কোকিলাৰ নিকটৱৰ্তী হালধীয়া গাঁৱত অভাৱনীয় হাৰত বৃদ্ধি পাইছে অবৈধ তীৰ খেল ৰ পয়োভৰ। অবৈধ খেলবিধে অঞ্চলটোত এক অৰাজক পৰিৱেশৰ সৃষ্টি কৰিছে আৰু সেয়ে এই খেলবিধ বন্ধ কৰাৰ বিৰুদ্ধে স্থানীয় এজন যুৱকে কলগাছিয়া থানাত এখন এজাহাৰ দাখিল কৰে।
জানিব পৰা মতে বিগত কেইবা মাহ ধৰি আব্দুল কুদ্দুচ নামৰ এজন দুষ্ট চক্ৰৰ ব্যক্তিয়ে অঞ্চলটোত অবৈধ তীৰ খেলৰ টিকট বিক্ৰী কৰি আহিছে। সচেতন লোকে বাধা দিলে নানা ধৰনৰ অশ্লীল গালি গালাজ কৰাৰ লগতে মাৰপিট কৰাৰো ভাবুকি দিয়ে বুলি ভয়ংকৰ সত্য পোহৰলৈ আহিছে।
বিভিন্ন ঠাইৰ পৰা দুষ্ট প্ৰকৃতিৰ লোক আহি দিনত হাজাৰ হাজাৰ টকাৰ নম্বৰ ক্ৰয় কৰে। নম্বৰ বিক্ৰী আৰু তীৰৰ ফলাফলৰ কথা বহুতৰ মোবাইলত বন্দী হৈছে যদিও কলগাছিয়াৰ আৰক্ষীয়ে আজিলৈ কোনো ব্যৱস্থা লোৱা পৰিলক্ষিত হোৱা নাই।
সেয়ে উপায় বিহীন হৈ স্থানীয় এজন লোকে মঙলবাৰে কলগাছিয়া আৰক্ষী থানাত অবৈধ তীৰৰ ৰমৰমীয়া বেহা চলাই অহা কুদ্দুচৰ বিৰুদ্ধে এজাহাৰ দাখিল কৰিছে। এতিয়া আৰক্ষীয়ে এই সম্পৰ্কত কি ব্যৱস্থা গ্ৰহণ কৰে সেয়া পৰৱৰ্তী সময়তহে লক্ষ্যণীয় হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
